JY LEES NOU Skoenmeesters maak nuwe parfuums
Die meeste vroue voel sexy met 'n hoë spykerhak. 'n Spesiale parfuum het dieselfde effek. Kyk net watter skoen-ontwerpers ons nou ook bederf met lekker nuwe parfuums ...
So begeerlik soos 'n paar Jimmy Choo-skoene... Dié parfuum se boonste note van aarbei, nartjie en pienkpeper verskyn net-net saam met die geur van soetemaling, jasmyn en wit lelies. Met houtnote in die basis is dié parfuum nie net begeerlik nie, maar ook sensueel.
Spelerig, helder en vars... Candy L'Eau vang dieselfde gevoel as Prada se modereekse vas met die vars note van sitrus en blomme terwyl die wit muskus en karamel in die basisnote die parfuum soet en warm op jou vel laat voel.